Det er firmaet PBT Process Building Technik fra Tornby, der har overtaget bygningerne i Vrå, og det er selv samme firma, som i sin tid stod for at bygge slagteriet. Per Jeppesen, direktør i entreprenør og off-shore virksomheden PBT Process Building Technik siger, at der ikke er aktuelle planer om at starte slagteri op igen. - Jeg ved endnu ikke, hvad der kommer til at ske med bygningerne, men jeg synes, det er synd, at det hele bare står tomt efter konkursen, så derfor har jeg overtaget, og nu må vi se, hvad der sker inden for den næste måneds tid, siger Per Jeppesen og tilføjer, der er mange bolde i luften og mange muligheder med bygningerne i Vrå. PBT Process Building Technik beskæftiger sig primært med byggeprojekter i ind- og udland, ligesom Tornby-firmaet nu er blandt aktørerne på det internationale offshore marked.

Referat:
Slagteriet Danish Meat Company, der sidste år gik konkurs, er nu solgt.